Szitakötő bemutatóóra

Szitakötő 43. szám

Legféltettebb kincsem 38. oldal

Az óra menete

**I. Jegyezd meg!**

A gyerekek körbe állnak.

- Ha azt a szót hallják, „malac”, tapsolni kell. Ha azt a szót hallják, „autó”, fordulni kell 180 fokkal jobbra! Ha azt a szót hallják, „matrica”, ugorni kell. - Először egyesével csinálják a mozgásokat.

- Utána elmondom egymás után a szócsoportokat, és meg kell jegyezni a sorrendet, majd követni kell az utasítást!

1. malac, autó, malac

2. malac, malac, matrica

3. malac, autó, autó, matrica

4. malac, autó, matrica, matrica

5. malac, malac, autó, matrica, malac

**II. Sétálj, állj, csoportosulj!**

A gyerekek sétálnak a teremben. Tapsra megállnak, mondok egy szót. Ahány szótagból áll a szó, annyi fős csoportokat kell alkotniuk. Tapsra ismét egyedül folytatják a sétát. A szavak: ládika, üvegmalac, matrica, kavics, rágófog, kisautó, titkosügynök, legértékesebb, karcolásnyom, hasíték, homlok

**III. Alkossatok csoportokat!**

Mindenki kap egy-egy szót az olvasmányból, betűrendbe kell állni. 4 csoportot alkotunk. (4-4-4-3 fő)

**IV. Válaszolj!**

Mi a te legféltettebb kincsed? (Mindenki leírja választ, majd egyesével felolvassák.

**V. Barátság**

Mit jelent az, hogy barát? Kire mondhatjuk, hogy jó barát? – Beszélgetés

**VI. Olvassunk!**

Felolvasom a történetet a Szitakötő 38. oldaláról. A két szereplő szövegét egy-egy gyerek olvassa.

**VII. Magyarázd meg!**

Mit jelentenek az alábbi szavak? 1. csecsebecse 2. üvegcse 3. kacat 4. fiola

Mindenki leírja egy lapra, hogy szerinte mit jelentenek ezek a szavak. Összegyűjtöm a lapokat, felolvasom a jelentéseket, és ki kell találni, melyik a jó jelentés.

**VIII. Oldd meg!**

Minden csoport kap egy-egy feladatot. Ha kész, egy másik csoport ellenőrzi a munkájukat.

Felhasznált segédanyag: <https://segedanyag.com/2018/10/08/feladatlap-129-13673>

**IX. Dobj!**

Minden csoporttag dob egy dobókockával. Annak a szónak az első betűjét kell leírni, ahányas számot dobnak. Aki egyest dob, leírja az első kezdőbetűjét, aki kettest, a második szóét stb. Ha megvan a négy betű, alkotnak egyesével egy-egy mondatot, mely négy szóból áll, és a szavai a dobott kezdőbetűvel kezdődnek.

Kiválasztják, melyik mondat tetszett a legjobban a csoporton belül.

Meghallgatják mindenki mondatát. Választanak egyet a többiek mondata közül.

Csoportfeladat: Alkotnak egy történetet, melynek a kezdő- és zárómondata adott!

Meghallgatják egymás történeteit.

**X. Fej vagy írás**

A gyerekek két oszlopba állnak, megfogják egymás kezét, és becsukják a szemüket, kivéve az utolsó embert. Az oszlopok egyik végén van egy szék, rajta egy plüssmalaccal. A sorok másik végén áll a tanár, aki feldob egy pénzérmét. Ha fej, az utolsó ember megszorítja az előtte álló kezét. Akinek az első embere először érzékeli a szorítást, felkapja a plüsst.

**XI. Értékelj!**

Hányast adnál az órára? Melyik feladat tetszett a legjobban? Ki volt a csoportban a legügyesebb?

(Urbán Mónika ötletei nyomán)